ເມື່ອບໍ່ດົນມານີ້, ຢູ່ເຂດຫຼັກໝາຍຊາຍແດນ 144, ກອງບັນຊາ ການທະຫານຊາຍແດນແຂວງ ດ້ຽນບຽນ ສສ.ຫວຽດນາມ ໄດ້ມີການພົບປະເຈລະຈາກັບກອງບັນຊາການປ້ອງກັນຄວາມສະຫງົບແຂວງ ຫຼວງພະບາງ ສປປ.ລາວ ເພື່ອແນໃສ່ຕີລາຄາຜົນການປະຕິບັດວຽກງານສົມທົບກັນໃນການຄຸ້ມຄອງ, ປົກປັກຮັກສາຊາຍແດນ, ດ່ານຊາຍແດນ. ໃນໄລຍະຜ່ານມາ, ກອງບັນຊາການທະຫານຊາຍແດນແຂວງດ້ຽນບຽນ ແລະ ກອງບັນຊາການປ້ອງກັນຄວາມສະຫງົບແຂວງຫຼວງພະບາງ ໄດ້ເປັນເຈົ້າການຈັດຕັ້ງກໍາລັງດໍາເນີນການສືບສວນ-ສອບສວນທີ່ກ່ຽວຂ້ອງເຖິງການເຄື່ອນໄຫວຊື້ຂາຍ, ຂົນສົ່ງຢາເສບຕິດຢູ່ລຽບຕາມສອງຟາກຊາຍແດນ. ໃນໄລຍະຈະມາເຖິງ, ສອງຝ່າຍຈະເພີ່ມທະວີການໂຄສະນາເຖິງປະຊາຊົນເພື່ອປະຕິບັດສັນຍາວ່າດ້ວຍລະບຽບການຄຸ້ມຄອງຊາຍແດນ ແລະດ່ານຊາຍແດນ; ບັນດາເອກະສານຂໍ້ຕົກລົງ ເຊິ່ງ ສອງຝ່າຍໄດ້ລົງນາມຢ່າງເຂັ້ມງວດ, ກໍ່ສ້າງ ຊາຍແດນແຫ່ງສັນຕິພາບ, ມິດຕະພາບ, ຮ່ວມມື ແລະພ້ອມກັນພັດທະນາ...
ໄຊພອນ